Grace Coolidge
<s>Grace Anna Goodhue Coolidge (3. januar 1879 – 8. jul 1957) bila je supruga američkog predsjednika Calvina Coolidgea, odnosno Prva dama SAD od 1923. do 1929. godine.</s>

<s>Rodila se u Burlingtonu u porodici đakona Andrewa Issaclara Goodhuea.</s><s>Bila je kćer jedinica, te su otac i majka Lemira Barrett Goodie inzistirali da dobije najbolje moguće obrazovanje.</s><s>Godine 1898. se upisala na Univerzitet Vermonta te je, zahvaljujući  tako postala prva Prva dama u historiji sa završenim četverogodišnjim studijem.</s><s>Od 1902. do 1904. je učila čitanje sa usana u Clarke Schools for Hearing and Speech, a podučavanje gluhonijeme djece će joj biti strast do kraja života.</s>

<s>Za vrijeme studija je izlazila sa nekoliko mladića, a za jednog od njih, Franka Joynera, se umalo nije udala.</s><s>Godine 1903. je, pak, upoznala mladog advokata po imenu Calvin Coolidge.</s><s>Za njega se dvije godine kasnije udala, usprkos protivljenju porodice.</s><s>Coolidgeovi su imali dva sina - Johna (1906 - 2000) i Calvina Juniora (1908 - 1924).</s>

<s>Grace historičari opisuju kao ženu sa izuzetnim šarmom, te često navode da su upravo njene vještine bile zaslužne za politički uspjeh njenog muža, notornog po šutljivosti, povučenosti i nesnalaženju u društvenim prilikama.</s><s>U Washington je stigla 1921. nakon što joj je muž izabran za potpredsjednika.</s><s>Kada je nakon smrti Warrena Hardinga Calvin Coolidge preuzeo dužnost predsjednika, ona je preuzela dužnost Prve dame.</s>

<s>Ubrzo se iskazala kao jedna od najpopularnijih Prvih dana i američkih žena svog doba.</s><s>Izenandna i tragična smrt njenog sina 1924. godine je izazvala duboko suosjećanje u javnosti, ali je, Grace, za razliku od drugih Prvih dama u sličnim situacijama, brzo prekinula žalovanje kako bi nastavila svoju javnu dužnost.</s>

<s>Nakon iznenadne muževe smrti 1933. godine se posvetila humanitarnom radu.</s>

<s>Izvori</s>

<s>Literatura
Ishbel Ross, Grace Coolidge and Her Era (1962)</s>

<s>Vanjske veze</s>

<s>Grace Coolidge: First Lady of Baseball 
 Wombats and Such: Family Pets of Grace and Calvin Coolidge 
 
Grace Coolidge at C-SPAN's First Ladies: Influence & Image</s>

<s>|-</s>

<s>Prve dame SAD
Druge dame SAD</s>

